Phryg., S. — Acıpayam Plain: Dodurga — 193 BC — BCH 9.1885.324-330 — Rob., Hell. 7.1949.8-17 — OGIS 224; Welles 36/37
Region: Asia Minor — Phrygia

[αναξιμ]βροτος διονυται χαιρειν του γρα[φεντ]ος παρα του βασιλεως προσταγματος [περ]ι του αποδεδειχθαι της βασιλισσης [α]ρχιερειαν των εν τηι σατραπειαι βερενικην την πτολεμαιου του λυσιμαχου θυγατερα κατακεχωρισται το αντιγραφον επακολουθων ουν τοις επεσταλμενοις συντελει καθ α οιεται δειν ινα δε και τα αντιγραφα αναγραφεντα εις στηλην λιθινην ανατεθηι εν τωι επιφανεστατωι τοπωι προνοηθητι. ερρωσο. [θ]ι αρτεμισιου. βασιλευς αντιοχος αναξιμβροτωι χαιρειν βουλομενοι της αδελφης βασιλισσης λαοδικης [τα]ς τιμας επι πλειον αυξειν και τουτο αναγ[καιο]τατον εαυτοις νομιζοντες ειναι δια το [ου] μονον ημιν φιλοστοργως και κηδεμονι[κως] αυτην συμβιουν αλλα και προς το θει[ον ε]υσεβως δια[κ]εισθαι και τα αλλα μεν [οσα πρ]επει και δικαιον εστι παρ ημων αυτηι [συνα]ντασθαι διατελουμεν μετα φιλοσ[τ]ο[ρ]γιας ποιουντε[ς κρ]ινομεν δε καθαπερ [ημ]ων [απο]δεικ[ν]υν[ται] κατα την βασιλει[αν αρχ]ιερεις και ταυτης καθιστασθαι [εν τ]οις αυτοις τοποις αρχιερειας αι φο[ρ]ησουσιν στεφανους χρυσους εχοντας [εικονας αυ]της επιγραφησονται δε και εν [τοις] συναλλαγμασι μετα τους των [προγον]ων και ημων αρχιερεις επει ουν αποδεδεικται εν τοις υπο σε τοποις [βερ]ενικη η πτολεμαιου του λυσιμαχου του [συν]οντος ημιν κατα συγγενειαν θυγατηρ συντελεισθω παντ[α] τοις προγεγραμμενοις ακολουθως και τα αντιγραφα των επιστολων αναγραφεντα εις στηλας ανατεθητω εν τοις επιφανεστατοις τοποις οπως νυν τε και εις το λοιπον πασιν φανερα γινηται η ημετερα και εν του[τοις] π[ρ]ος την αδελφην π[ρ]οαιρεσις.